CELEX: 31990R3028
Language: el
Date: 1990-10-19 00:00:00
Title: Κανονισμός (ΕΟΚ) αριθ. 3028/90 της Επιτροπής της 19ης Οκτωβρίου 1990 σχετικά με τη χορήγηση άδειας στην Ιταλία να μην εφαρμόζει σε ορισμένες ζώνες το καθεστώς ενισχύσεων στην εκτατικοποίηση της παραγωγής

Avis juridique important

|

31990R3028

Κανονισμός (ΕΟΚ) αριθ. 3028/90 της Επιτροπής της 19ης Οκτωβρίου 1990 σχετικά με τη χορήγηση άδειας στην Ιταλία να μην εφαρμόζει σε ορισμένες ζώνες το καθεστώς ενισχύσεων στην εκτατικοποίηση της παραγωγής  

Επίσημη Εφημερίδα αριθ. L 288 της 20/10/1990 σ. 0012 - 0012 Φινλανδική ειδική έκδοση: Κεφάλαιο 3 τόμος 34 σ. 0198  Σουηδική ειδική έκδοση: Κεφάλαιο 3 τόμος 34 σ. 0198 

***** ΚΑΝΟΝΙΣΜΟΣ (ΕΟΚ) αριθ. 3028/90 ΤΗΣ ΕΠΙΤΡΟΠΗΣ  της 19ης Οκτωβρίου 1990  σχετικά με τη χορήγηση άδειας στην Ιταλία να μην εφαρμόζει σε ορισμένες ζώνες το καθεστώς ενισχύσεων στην εκτατικοποίηση της παραγωγής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 2176/90 (2), και ιδίως το άρθρο 32α παράγραφος 1,  Εκτιμώντας:  ότι ο κανονισμός (ΕΟΚ) αριθ. 1273/88 της Επιτροπής (3) καθορίζει τα κριτήρια για την οροθέτηση των περιοχών ή ζωνών που μπορούν να απαλλαχθούν από τα καθεστώτα οριστικής παύσης καλλιέργειας των αρωσίμων γαιών, εκτατικοποίηση και μετατροπή της παραγωγής·  ότι με τον κανονισμό (ΕΟΚ) αριθ. 2157/89 της Επιτροπής (4) επετράπη στην Ιταλία να μην εφαρμόζει σε ορισμένες ζώνες το καθεστώς οριστικής παύσης καλλιέργειας των αρωσίμων γαιών·  ότι η Ιταλία υπέβαλε μια αίτηση σχετικά με την εξαίρεση της αυτόνομης επαρχίας Trento από το πεδίο εφαρμογής του καθεστώτος ενισχύσεως στην εκτατικοποίηση της παραγωγής· ότι η χρησιμοποιούμενη γεωργική έκταση αυτής της ζώνης αντιπροσωπεύει το 0,92 % της χρησιμοποιούμενης γεωργικής έκτασης της Ιταλίας·  ότι η ζώνη την οποία αφορά η προαναφερθείσα αίτηση ανταποκρίνεται στα κριτήρια που καθορίζονται στον κανονισμό (ΕΟΚ) αριθ. 1273/88, λαμβανομένου υπόψη του υψηλού κινδύνου πληθυσμιακής ερήμωσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Επιτρέπεται στην Ιταλία, σε εφαρμογή του άρθρου 32α παράγραφος 1, του κανονισμού (ΕΟΚ) αριθ. 797/85, να μην εφαρμόζει στην αυτόνομη επαρχία Trento το καθεστώς ενισχύσεων στην εκτατικοποίηση της παραγωγής το οποίο προβλέπεται στον τίτλο 02 του εν λόγω κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 198 της 28. 7. 1990, σ. 6.  (3) ΕΕ αριθ. L 121 της 11. 5. 1988, σ. 41.  (4) ΕΕ αριθ. L 207 της 19. 7. 1989, σ. 14.